Acțiune introdusă la 30 ianuarie 2023 – Domator24/EUIPO – Acer (PREDATOR)
(Cauza T-33/23)
Limba de procedură: polona
Părțile
Reclamantă: Domator24 sp. z o.o. (Zielona Góra, Polonia) (reprezentant : T. Gawliczek, consilier juridic)
Pârât: Oficiul Uniunii Europene pentru Proprietate Intelectuală (EUIPO)
Cealaltă parte din procedura care s-a aflat pe rolul camerei de recurs: Acer, Inc. (Taipei, Taiwan)
Datele privind procedura în fața EUIPO
Titularul mărcii în litigiu: reclamanta
Marca în litigiu: marca Uniunii Europene verbală „PREDATOR” – marca Uniunii Europene nr. 16 757 262
Procedura în fața EUIPO: procedură de declarare a nulității
Decizia atacată: Decizia Camerei a cincea de recurs a EUIPO din 9 noiembrie 2022 în cauza R 381/2022-5
Concluziile
Reclamanta solicită Tribunalului:
anularea în parte a deciziei atacate (punctele 1 și 2 din dispozitiv) și statuarea în sensul că nu sunt îndeplinite toate condițiile prevăzute la articolul 53 alineatul (1) litera (a) coroborat cu articolul 8 alineatul (a) litera (b) din Regulamentul (CE) nr. 207/2009 al Consiliului, astfel încât decizia pronunțată în primă instanță este confirmată, iar cererea de declarare a nulității mărcii Uniunii Europene nr. 016757262 „PREDATOR” este respinsă în totalitate;
obligarea la plata către reclamantă a cheltuielilor de judecată efectuate în procedura care s-a aflat pe rolul Tribunalului și, în conformitate cu articolul 190 alineatul (2) din Regulamentul de procedură al Tribunalului, a cheltuielilor necesare aferente procedurii care s‑a aflat pe rolul camerei de recurs;
în cazul intervenției celeilalte părți din procedura care s-a aflat pe rolul camerei de recurs, obligarea acesteia să suporte propriile cheltuieli de judecată.
Motivele invocate
încălcarea articolului 53 alineatul (1) litera (a) coroborat cu articolul 8 alineatul (a) litera (b) din Regulamentul (CE) nr. 207/2009 al Consiliului din 26 februarie 2009 privind marca Uniunii Europene (versiune codificată);
încălcarea principiului liberei aprecieri a probelor și a articolului 95 alineatul (1) din Regulamentul (UE) 2017/1001 al Parlamentului European și al Consiliului coroborat cu articolul 55 alineatele (1) și (2) și cu articolul 22 alineatul (2) din Regulamentul delegat (UE) 2018/625 al Comisiei.
____________